Tenthredinoidea

rosebladvepser   
 Blasticotomidae 
 klubbvepser  
 barvepser 
 Pergidae 
 bladvepser 


Tenthredinoidea hører til blant vepsene som har larver som spiser på planter og er en større delgruppe innen ordenen vepser. De finnes i tilknytning til løvskog.  Larvene lever av å gnage blad av  ulike løvtrær og busker. Utviklingen tar vanligvis ett år, men noen arter bruker flere år.

 Utseende 
Tenthredinoidea er mellom 4 og 40 millimeter lange. Kroppen er kraftig, kort og bred, uten en innsnørt «midje», slik som hos stilkvepser. Fargene er svarte, gule, røde, grønne eller brunlige. Noe er metalliske.

Vingene er klare eller svakt røykfarget. Vingemerket  og årenettet er tydelig. Vingespennet er mellom 4 og 40 millimeter.

Hodet er bredt omtrent like bredt som brystet.  Antennene har mellom 3 og 15 ledd. De er hos de fleste trådformet, men noen arter har en utvidelse, slik som hos klubbvepser.

Larvene ligner ganske mye på larvene til sommerfugler. De har er et markert hode, et brystparti med tre par bein, en bakkropp med flere bukføtter.

 Levevis 
Tenthredinoidea finnes i skog og ellers der larvens næringsplante vokser. Flygetiden er vanligvis tidlig om sommeren.

Hunnen legger rett på næringsplanten.  Plantevepser skjærer et snitt i bladet, hvor hun plasserer egget. Bladet lukker seg omkring egget, som er beskyttet mot predatorer og dårlig vær.

Larven er radikalt forskjellige fra de voksne, både i levevis og i kroppsbygning. Den lever på blad på busker og trær.

Tenthredinoidea tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadie,  en hvileperiode, der vepsens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) plantevepsen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.

 Skadedyr 
Noe av artene kan gjøre skade i jord- og landbruket, og regnes blant skadedyrene.

 Utbredelse 
Tenthredinoidea finnes i hele verden. Flere arter finnes i Norge, men de fleste artene lever i varme, tropiske strøk.

 Systematisk inndeling 
Tenthredinoidea er i tradisjonell systematikk plassert i gruppen plantevepser, men denne regnes ofte som en parafyletisk gruppe. Det vil si at gruppen Tenthredinoidea er av søstergruppeneTree of Life Web Project. 1995. Hymenoptera. Wasps, ants, bees, and sawflies. til stilkvepsene, slik at stilkvepsene stammer fra plantevepsene.

 vepser (Veps, humler og maur) (Hymenoptera) 
 delgruppe plantevepser (Symphyta) parafyletisk gruppe
 overfamilie Tenthredinoidea (? bladvepser)
 familie rosebladvepser (Argidae) 
 delgruppe rosebladvepser (Argidae)  
 delgruppe Blasticotomidae 
 delgruppe klubbvepser (Cimbicidae)  
 delgruppe barvepser (Diprionidae)
 delgruppe Pergidae 
 delgruppe bladvepser (Tenthredinidae)

 Referanser 

 Kilder 
 Tree of Life Web Project. 1995. Hymenoptera. Wasps, ants, bees, and sawflies. Version 01 January 1995 (temporary). in The Tree of Life Web Project, http://tolweb.org/
 Tenthredinoidea – www.nic.funet.fi/

 Eksterne lenker 

 Norges veps, maur, humler og bier – foreløpig bare om maur. 
 Norsk Entomologisk forening – for deg som vil lære mer om insekter.
 Beskytt trærne mot bladspisende veps – artikkel fra forskning.no 17.9.14.

Kategori:Vepser